《晚登清微亭次祝教授韵》
宋代·傅察

雉堞亭亭倚翠微，高楼袅袅弄清晖。
共邀佳客扶筇杖，骤喜凉风振羽衣。
过雨山川颜色好，投林鸟雀噪声稀。
月摇翠浪明珠碎，云满金波破镜飞。
雄辩琅琅如落屑，新诗句句似连玑。
自怜性僻耽幽寂，却恨匆匆便赋归。

作者简介：傅察（1089—1126）字公晦，孟洲济源（今属河南）人，北宋中书侍郎傅尧俞重孙。端重有操，为文温丽，遇事若无所可否，非其意萃然不可犯。徽宗崇宁五年（1106）进士，蔡京欲妻以女，拒弗答。曾任青州司法参军、永平、淄川丞，太常博士，兵部、吏部员外郎。宣和七年（1125）冬，接伴金国贺正旦使，道逢金太子斡离不，令下拜，抗辩不屈而死，谥忠肃。事迹见《宋史·忠义本传》。